નવી દિલ્લી: મોબાઇલ વર્લ્ડ કોંગ્રેસ 2017માં એચએમડી ગ્લોબલ એક ઇવેન્ટ આયોજિત કરવાની તૈયારી કરી રહ્યું છે, જેમાં નોકિયાએ ઘણા એન્ડ્રોઈડ સ્માર્ટફોન લોન્ચ કરવાની સંભાવના છે. જોકે, આ ઇવેન્ટમાં કયા કયા ફોન લોન્ચ થશે એના વિશે કોઈ માહિતી નથી. આ વચ્ચે ટિપ્સટર ઇવાન બ્લાસે દાવો કર્યો છે કે કંપની બે નવા સ્માર્ટફોન નોકિયા 3 અને નોકિયા 5 લોન્ચ કરશે. તેના સિવાય નોકિયાનો જૂનો અને સૌથી લોકપ્રિય ફોન નોકિયા 3310ની નવા અવતારમાં પુનરાગમન થવાની તૈયારી દેખાઈ રહી છે. ઇવાન બ્લાસે જણાવ્યું કે આ કિંમત 59 યૂરો એટલે કે આશરે 4000 રૂપિયા હોઈ શકે છે.